Diari Oficial de la Generalitat Valenciana


Sumari del DOGV 8211, del 12-01-2018 (2018/169)

Extracte de la Resolució de 30 de novembre de 2017, de la vicerectora d'Estudis de Grau i Política Lingüística de la Universitat de València, per la qual es convoca i s'estableixen les bases reguladores de la IV edició del concurs Comprendre la Societat amb Ciències Socials, curs 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/169


Data del document
:   30-11-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 30 de novembre de 2017, de la vicerectora d'Estudis de Grau i Política Lingüística de la Universitat de València, per la qual es convoca i s'estableixen les bases reguladores de la IV edició del concurs Comprendre la Societat amb Ciències Socials, curs 2017-2018. [2018/169]  
BDNS (identif.): 380229.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants i estudiantes de quart curs d'ESO, Batxillerat i cicles formatius superiors de la Comunitat Valenciana.  
  
Segon. Objecte  
Aproximar als estudiants i estudiantes de Secundària les problemàtiques que s'aborden en les titulacions de grau de la Facultat de Ciències Socials de la Universitat de València (Treball Social, Sociologia i Relacions Laborals i Recursos Humans).  
  
Tercer. Bases reguladores  
Les bases reguladores del IV concurs Comprendre la Societat amb Ciències Socials, per al curs 2017-2018, de la Facultat de Ciències Socials, estan publicades en www.uv.es/socials.  
  
Quart. Quantia  
Hi haurà tres premis concedits a tres equips de centres de Secundària, que consisteixen en:  
Premi en metàl·lic: gratificació de tres-cents euros, per a cadascun dels equips, a repartir entre els estudiants components d'aquest (mínim quatre per equip).  
Premi en espècie: import de fins a set-cents euros, en material informàtic, audiovisual o bibliogràfic, per a cadascun dels centres de Secundària als quals pertanguen els equips premiats.  
Tots els premis, en la seua liquidació econòmica, portaran les retencions o ingressos a compte que hi puguen correspondre legalment.  
Podran declarar-se deserts.  
  
Cinqué. Termini de presentació de sol·licituds  
El termini de sol·licitud d'inscripció dels projectes s'iniciarà l'endemà de la publicació en el Diari Oficial de la Generalitat Valenciana, i la finalització d'aquest serà el 9 de març de 2018. Els treballs definitius es podran presentar fins al 13 d'abril de 2018.  
  
Sisé. Altres dades  
La inscripció del projecte a realitzar inclourà les dades del centre de Secundària, professorat i estudiants que participaran, i un breu resum de la problemàtica social que es pretén abordar.  
Els projectes i treballs es presentaran a través de l'adreça electrònica ekiases.utnqcms@dg.vh.  
Hauran de ser presentats a través d'un registre d'entrada de la Universitat de València o, si és el cas, en un registre oficial segons allò disposat, a aquests efectes, en l'article 38 de la Llei de règim jurídic de les administracions públiques i del procediment administratiu comú.  
  
València, 30 de novembre de 2017.- La vicerectora d'Estudis de Grau i Política Lingüística, p. d. (DOGV 27.01.2017): Isabel Vázquez Navarro.